Isa na namang medical frontliner ang tinamaan ng COVID-19—ang 26-year-old-doctor na si Carmina Fuentebella.

Si Carmina ay resident doctor sa University of Santo Tomas Hospital.

Sa pamamagitan ng social media, nananawagan ng dasal ang pamilya, mga kamag-anak, at mga kaibigan para sa agarang paggaling ni Dr. Fuentebella.

Isa sa mga nanawagan ay si Dr. Richard Mata: "At least just say, 'Jesus please heal Doctora Carmina Fuentabella, we need her."

Ayon pa kay Dr. Mata, "intubated and in critical condition" si Dr. Fuentebella.

Continue reading below ↓

ZSA ZSA PADILLA, JIM PAREDES

Maraming netizens ang nag-share ng Facebook post na humihingi ng dasal para sa paggaling ni Dr. Fuentebella.

Kabilang na rito ang singers na sina Zsa Zsa Padilla at Jim Paredes.

Mensahe ng Divine Diva sa Twitter: “This was passed on to me. Please say a healing prayer for Dr Carmina Fuentebella (praying hands emoji)

“She needs our prayers right now.”

Continue reading below ↓

Panawagan naman ni Jim sa Twitter: “Reposting this. She needs our prayers.”

“PRAYING FOR RECOVERY, STRENGTH TO HER PARENTS”

Nakipag-ugnayan ang PEP.ph (Philippine Entertainment Portal) sa pinsan ni Carmina na si Ma. Cristina Lapak.



Sa pamamagitan ng Facebook messaging ngayong araw, April 14, nasabi ni Ma. Cristina sa PEP na “full recovery” ang hiling nilang dasal para sa kanyang pinsan.

Continue reading below ↓

Sa kanya namang Facebook post kagabi, April 13, hiniling din ni Ma. Cristina na ipagdasal ang mga magulang ni Carmina na sina Engineer Noel at Dr. Leticia Fuentebella.

Ipinapanalangin niyang magkaroon ng ibayong lakas ang mag-asawa para sa peligrong kinakaharap ng kanilang anak.

Nagpasalamat din si Ma. Cristina sa pagbuhos ng maraming dasal para sa kanyang pinsan.

Continue reading below ↓

“WE HOPE FOR THE BEST”

Sa hiwalay na post ng tiyuhin ni Carmina, si Father Garry Fuentebella, sinabi nitong naturukan na kagabi ang kanyang pamangkin ng convalescent plasma, galing sa isang COVID-19 survivor.

Isa raw si Carmina sa mga unang nasalinan ng convalescent plasma, na pinaniniwalaang makakatulong sa pagpapagaling ng isang COVID-19 patient.

PHOTO: Courtesy: Ilyn Trespeces Pabiana on Facebook